### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 14. april 2021 har vedtaget Magistratens foranstående indstilling af 22. marts 2021.

### Resumé

Sport & Fritid ejer en bygning i Lystrup – den tidligere Elsted-Lystrup skole. I sensommeren 2020 blev der af 2 omgange påsat brand i en del af bygningen. I forbindelse med den sidste brand skete der kraftige skader på den fløj, hvor [adresse] har til huse. Det øvrige bygningskompleks fik også omfattende skader.

Spejderne er indtil videre genhuset i en barakbygning på nabogrunden.

Rådgivere har beregnet, at genopførelsen vil koste ca. 12,6 mio. kr. Finansiering af genopførelse vil ske via Aarhus Kommunes forsikringsordning

### Indstilling

Det indstilles:

At 1) At der gives en anlægsbevilling på 12,6 mio. kr. til genopførelse og genopretning af det samlede bygningskompleks efter branden. Rådighedsbeløbet finansieres via erstatningsindtægter fra kommunens forsikringsordning.

At 2) der gives en indtægtsbevilling til MKB på 12,6 mio. kr. fra kommunens forsikringsordning.

### Sagens forløb

17-03-2021 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 22-03-2021 Magistraten

Fremsendes til [adresse] med bemærkning, at Magistraten i mødet den 22. marts 2021 anbefaler, at byrådet tiltræder Magistratsafdelingen for Kultur og Borgerservices indstilling af 2. marts 2021.

Der blev spurgt ind til muligheder for at fremme samarbejde om udnyttelse af faciliteterne. Der udarbejdes til byrådsbehandlingen notat som beskriver forsikringsordningen på området.

 14-04-2021 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 14. april 2021 har vedtaget Magistratens foranstående indstilling af 22. marts 2021.